Abdulmanap Nurmagomedov, bapaknyo Khabib Nurmagomedov, uwong yang punyo peran besak dalam nyiptake pegulat-pegulat MMA hebat. Sepupunyo Khabib yang namonyo Abubakat jugo deket nian samo almarhum bapaknyo khabib. Uji Abubakar, almarhum bapaknyo khabib, Abdulmanap punyo hobi main catur. Walopun latar belakang Abdulmanap tuh wing yang ahli belo diri tapi dak perlu aneh amen hobi dio maen catur. Sebabnyo di Rusia pemaenan papan putih item ini emang hamper disenengi sebagian besak wargo Rusia. Ado banyak pemaen catur hebat dari Rusia bahkan sejak jaman masih Uni Soviet. Diantaro pemaen juaro dunio yang asalnyo dari Rusia ini yaitu Garry Kasparov, Mikhail Bothvinnik, dan laen sebagainyo.